ระเบียบคณะกรรมการพิจารณาการโอนนักโทษระเบียบคณะกรรมการพิจารณาการโอนนักโทษว่าด้วยการยื่นคำขอโอนนักโทษและการดำเนินการรับมอบส่งมอบนักโทษพ.ศ. ๒๕๒๙[๑] อาศัยอำนาจตามความในมาตรา ๑๒ มาตรา ๒๓ และมาตรา ๒๙แห่งพระราชบัญญัติการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญา พ.ศ. ๒๕๒๗คณะกรรมการพิจารณาการโอนนักโทษจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการพิจารณาการโอนนักโทษว่าด้วยการยื่นคำขอโอนนักโทษ และการดำเนินการรับมอบส่งมอบนักโทษ พ.ศ. ๒๕๒๙ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓การขอโอนนักโทษตามพระราชบัญญัติการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญา พ.ศ. ๒๕๒๗ให้ยื่นคำขอพร้อมทั้งส่งเอกสารหลักฐานตามวิธีการที่กำหนดไว้ในระเบียบนี้หมวด ๑การยื่นคำขอโอนนักโทษ ข้อ ๔ ให้นักโทษไทยซึ่งประสงค์จะขอโอนกลับมารับโทษต่อในราชอาณาจักรหรือสามี ภรรยา ญาติ หรือผู้มีส่วนเกี่ยวข้องกับนักโทษนั้นยื่นคำขอตามแบบท้ายระเบียบนี้พร้อมทั้งส่งเอกสารหลักฐานต่อพนักงานเจ้าหน้าที่ตามมาตรา ๑๒ ดังต่อไปนี้๔.๑ หลักฐานแสดงสัญชาติของนักโทษ เช่น สูติบัตรบัตรประจำตัวประชาชน สำเนาทะเบียนบ้าน หนังสือเดินทาง หรือหลักฐานอื่น ๆในทำนองเดียวกัน๔.๒ สำเนาคำพิพากษาของศาล๔.๓ ทะเบียนประวัติการต้องโทษ สำเนาหมายจำคุกหรือกักขังเมื่อคดีถึงที่สุด หมายลดโทษ (ถ้ามี)๔.๔ ในกรณีที่นักโทษมิได้ยื่นคำขอด้วยตนเองให้ผู้ยื่นคำขอแสดงหลักฐานความเกี่ยวข้องสัมพันธ์กับนักโทษด้วยข้อ ๕ให้เจ้าหน้าที่ผู้รับเรื่องราวตรวจสอบความถูกต้องครบถ้วนตามแบบการยื่นคำขอและเอกสารหลักฐานประกอบคำขอรวมทั้งให้ข้อแนะนำแก่ผู้ยื่นคำขอในการจัดหาเอกสารหลักฐานข้อ ๖ในกรณีนักโทษต่างประเทศ ประเทศผู้รับโอนที่ประสงค์จะขอโอนนักโทษสัญชาติของตนไปรับโทษต่อยังประเทศผู้รับโอนจะต้องยื่นคำขอต่อพนักงานเจ้าหน้าที่ ณ กระทรวงการต่างประเทศโดยให้มีเอกสารหลักฐานตามข้อ ๔ โดยอนุโลมข้อ ๗เมื่อได้รับคำขอพร้อมเอกสารหลักฐานให้เจ้าหน้าที่ส่งคำขอและเอกสารหลักฐานดังกล่าวต่อเลขานุการคณะกรรมการพิจารณาการโอนนักโทษเพื่อเสนอคณะกรรมการพิจารณาโดยเร็วหมวด ๒การรับมอบนักโทษไทย ข้อ ๘เมื่อประเทศผู้โอนให้ความเห็นชอบในการโอนนักโทษไทยจากประเทศผู้โอนและกระทรวงการต่างประเทศได้แจ้งให้คณะกรรมการทราบแล้วให้เลขานุการคณะกรรมการประสานงานกับกระทรวงการต่างประเทศ กรมตำรวจ และกรมราชทัณฑ์เพื่อรับมอบนักโทษไทยต่อไปโดยเร็วข้อ ๙ เมื่อพนักงานเจ้าหน้าที่ได้ควบคุมตัวนักโทษไทยเข้ามาในราชอาณาจักรแล้วให้ส่งตัวนักโทษไทยผู้นั้นแก่พนักงานเจ้าหน้าที่ตามมาตรา ๑๗ วรรคสอง หรือวรรคสามแล้วแต่กรณี ทันที๙.๑ ถ้านักโทษไทยผู้นั้นเป็นผู้ที่ศาลของประเทศผู้โอนมีคำพิพากษาหรือคำสั่งให้ลงโทษจำคุก โดยจะมีโทษอย่างอื่นหรือเงื่อนไขในการรับโทษเป็นอย่างอื่นด้วยหรือไม่ก็ตามให้พนักงานเจ้าหน้าที่ทำคำสั่งเป็นหนังสือส่งตัวไปคุมขังไว้ที่เรือนจำกลางคลองเปรมสำหรับนักโทษชายและทัณฑสถานหญิงสำหรับนักโทษหญิง๙.๒ถ้าผู้นั้นเป็นผู้ต้องคำพิพากษาหรือคำสั่งลงโทษกักขังโดยจะมีโทษอย่างอื่นที่มิใช่โทษจำคุกหรือเงื่อนไขในการรับโทษเป็นอย่างอื่นด้วยหรือไม่ก็ตามให้พนักงานเจ้าหน้าที่ทำคำสั่งเป็นหนังสือส่งตัวผู้ต้องกักขังไปกักขังไว้ ณสถานกักขังกลาง กรมราชทัณฑ์๙.๓ถ้าผู้นั้นอยู่ภายใต้เงื่อนไขตามวิธีการเพื่อความปลอดภัย การคุมความประพฤติวิธีการสำหรับเด็กและเยาวชน การพักการลงโทษ และการพักการกักกันให้พนักงานเจ้าหน้าที่ส่งตัวผู้นั้นให้แก่เจ้าหน้าที่ผู้รับผิดชอบตามลักษณะแห่งเงื่อนไขนั้น ๆ เพื่อนำวิธีการเดียวกันตามที่กำหนดไว้ในกฎหมายที่เกี่ยวข้องมาบังคับใช้ตามควรแก่กรณี๙.๔ ถ้าศาลของประเทศผู้โอนสั่งลงโทษหรือกำหนดเงื่อนไขในการรับโทษไว้ไม่ตรงกับโทษ หรือเงื่อนไขที่มีอยู่ตามกฎหมายไทยให้ส่งตัวผู้นั้นไปอยู่ในความควบคุมของกรมราชทัณฑ์แต่ถ้าผู้นั้นเป็นเด็กหรือเยาวชนให้ส่งตัวไปควบคุมไว้ ณสถานพินิจและคุ้มครองเด็กกลาง๙.๕ ในกรณีที่มีพฤติการณ์พิเศษทำให้การปฏิบัติตาม ๙.๑ ถึง๙.๔ ไม่เหมาะสมคณะกรรมการจะกำหนดให้ส่งตัวนักโทษผู้นั้นไปยังสถานที่ที่เหมาะสมกว่าก็ได้เมื่อดำเนินการตาม ๙.๑ ๙.๒ ๙.๓ ๙.๔ หรือ ๙.๕ แล้ว ให้พนักงานเจ้าหน้าที่รายงานให้คณะกรรมการทราบเพื่อดำเนินการต่อไปหมวด ๓การส่งมอบนักโทษต่างประเทศ ข้อ ๑๐เมื่อคณะกรรมการให้ความเห็นชอบในการโอนนักโทษต่างประเทศให้แจ้งคำสั่งให้ประเทศผู้รับโอนและนักโทษทราบโดยให้เลขานุการคณะกรรมการประสานงานกับกระทรวงการต่างประเทศ กระทรวงยุติธรรมกรมตำรวจ และกรมราชทัณฑ์ เพื่อดำเนินการต่อไปโดยเร็วข้อ ๑๑เมื่อเจ้าพนักงานเรือนจำได้รับคำสั่งของคณะกรรมการที่ให้ความเห็นชอบในการโอนนักโทษต่างประเทศและประเทศผู้รับโอนพร้อมที่จะรับมอบให้ส่งมอบนักโทษต่างประเทศผู้นั้นแก่พนักงานเจ้าหน้าที่เพื่อคุมตัวไปส่งให้เจ้าหน้าที่ของประเทศผู้รับโอนโดยเร็วประกาศ ณ วันที่ ๒๙ เมษายน พ.ศ. ๒๕๒๙สวัสดิ์ โชติพานิชประธานคณะกรรมการพิจารณาการโอนนักโทษ[เอกสารแนบท้าย]๑.แบบคำขอโอนนักโทษไทย(ดูข้อมูลจากภาพกฎหมาย)จุฑามาศ/ปรับปรุง๒๔ ธันวาคม ๒๕๕๘พจณัฏฐ์/ปรับปรุง๑๙ ตุลาคม ๒๕๖๐[๑] ราชกิจจานุเบกษาเล่ม ๑๐๓/ตอนที่ ๗๗/ฉบับพิเศษ หน้า ๒๗/๘ พฤษภาคม ๒๕๒๙